ಶ್ರೀರಾಮ ದೇವಸ್ಥಾನ, ರಾಮಮಂದಿರ , ಕಿರೀಟ ದೇವಸ್ಥಾನ, ಆಂಜುನೇಯ ಸ್ವಾಮಿ ದೇವಸ್ಥಾನ, ಗ್ರಾಮ ದೇವತೆ ಮಾರಮ್ಮನ ದೇವಸ್ಥಾನ, ಶ್ರೀ ಅಯ್ಯಪ್ಪಸ್ವಾಮಿ ದೇವಸ್ಥಾನ, ಶ್ರೀ ಕಾಲಬೈರವಸ್ವಾಮಿ ದೇವಸ್ಥಾನ,ಶ್ರೀ ಸತ್ಯನಾರಾಯಣಸ್ವಾಮಿ ದೇವಸ್ಥಾನ, ಬೊಮ್ಮರಮ್ಮನ ದೇವಸ್ಥಾನಗಳು ಪ್ರಮುಖವಾಗಿ ಇರುತ್ತವೆ. 

ಈ ದೇವಸ್ಥಾನಗಳ ವಿಶೇಷವೇನೆಂದರೆ, ವರ್ಷಕ್ಕೆ ಒಂದು ಬಾರಿ ಯುಗಾದಿ ಹಬ್ಬಕ್ಕೆ ಮುಂಚಿತವಾಗಿ ನಗುವನಹಳ್ಳಿ ಗ್ರಾಮ ದೇವತೆಯಾದ ಮಾರಿಹಬ್ಬವನ್ನು ಬಹಳ ಭಕ್ತಿ , ವಿಜೃಂಭಣೆಯಿಂದ ಆಚರಿಸಲಾಗುತ್ತದೆ . ಊರಿನ ಪ್ರತಿ ಮನೆಯವರು "ವರಿ " ರೂಪದಲ್ಲಿ ಚಂದವನ್ನು ವಸೂಲಿ ಮಾಡಿಕೊಂಡು ರಾತ್ರಿಯಿಂದ ಬೆಳಗಿನ ಜಾವದವರೆಗೆ ಶ್ರದ್ಧೆ, ಭಕ್ತಿಯಿಂದ ಊರಿನ ಪ್ರಮುಖ ಬೀದಿಗಳಲ್ಲಿ ವಿದ್ಯುತ್ ಅಲಂಕಾರ,ಡೋಲು ಡಂಗುರ ಸಮೇತ , ಗ್ರಾಮದೇವತೆಯನ್ನು ೦.೫ ಕಿ ಮೀ ದೂರದಿಂದ (ಹೆಂಗಸರು , ಗಂಡಸರು, ಮಕ್ಕಳು ಬಾಯಿಬೀಗವನ್ನು ಹಾಕಿಸಿಕೊಂಡು , ಹರಸಿಕೊಂಡವರು, ಮೆರವಣಿಗೆಯಲ್ಲಿ ಊರಿನ ದೇವಸ್ಥಾನಕ್ಕೆ ತಂದು ಪೂಜಿಸುತ್ತಾರೆ. ಮಾರ್ಗದಲ್ಲಿ ಕುರಿ , ಕೋಳಿಗಳನ್ನು ಅವರವರ ಮನೆಯ ಮುಂದೆ, ಗ್ರಾಮ ದೇವತೆಗೆ ಬಲಿಕೊಡುತ್ತಾರೆ ಹಾಗು ವಿಷೇಶವಾಗಿ ನೆಂಟರು ಮಿತ್ರರನ್ನು ಆಹ್ವಾನಿಸಿ , ಮಾಂಸಾಹಾರ ಊಟವನ್ನು ಶಕ್ತಿಯನುಸಾರ ಅವರವರ ಮನೆಯಲ್ಲಿ ಬಡಿಸುತ್ತಾರೆ.

ಶ್ರೀ ಸತ್ಯನಾರಾಯಣ ಸ್ವಾಮಿ ದೇವಸ್ಥಾನದ ವಿಷೇಶ - ಇದು ಶ್ರೀ ಎನ್. ವಿ. ಬಸವರಾಜುರವರು ಸ್ವಂತ ಖರ್ಚಿನಿಂದ ನಿರ್ಮಿಸಿದ ದೇವಸ್ಥಾನ. ಕಾರಾಣಾಂತರದಿಂದ ಈ ದೇವಸ್ಥಾನವನ್ನು, ಇದಕ್ಕೆ ಸಂಬಂಧಿಸಿದಅ ನೀರಾವರಿ ಗದ್ದೆ, ಅಂಗಡಿಗಳನ್ನು ಶ್ರೀ ಸಚ್ಚಿದಾನಂದ ಸ್ವಾಮಿ ಮೈಸೂರುರವರಿಗೆ ವಹಿಸಿಕೊಟ್ಟಿರುತ್ತಾರೆ . ಸದರಿ ದೇವಸ್ಥಾನವು ಹಾಗು ಅದರ ಆದಾಯಗಳನ್ನು ಶ್ರೀ ಸಚ್ಚಿದಾನಂದ ಸ್ವಾಮಿ ಆಶ್ರಮದವರು ಅನುಭವಿಸುತ್ತಿದ್ದಾರೆ . 

ದೇವಸ್ಥಾನಗಳು
ವಿದ್ಯಾಭ್ಯಾಸದ ಸೌಲಭ್ಯಗಳು
ಕುಡಿಯುವ ನೀರಿನ ವ್ಯವಸ್ಥೆ
ಆರೋಗ್ಯ